# **DECIZIA ETAPEI DE ÎNCADRARE**

## Proiect

Ca urmare a solicitării de emitere a acordului de mediu adresate de **COMUNA CRIȘENI,** cu în sediul în județul Sălaj, com. Crișeni, satul Crișeni, nr. 304, înregistrată la APM Sălaj cu nr. 7581 din 13.10.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.02.2023, că proiectul: **CONSTRUIRE BAZĂ DE AGREMENT AQUAPARK CRIȘENI*,*** propus a fi amplasat în jud. Sălaj, comuna Crișeni, satul Crișeni, nr. FN,

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, fiind încadrat anexa 2, la pct. 10, lit b) – proiecte de dezvoltare urbană, inclusiv construcția centrelor comerciale și a parcărilor auto publice și pct. 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Monitorul de Sălaj, afişare şi înregistrare anunţ la sediul Primăriei Comunei Crișeni, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun următoarele lucrari :

**~ Realizare de construcții noi pe terenul în suprafață totală S = 30.243,21 mp**:

* **complex agrement aquapark,** cu un număr de 3 corpuri de clădiri noi (C1, C2, C3) și un corp de clădire existent care se păstrează (CE), având suprafața construită totală Sc= 3.875,83 mp, din care:

-**corpul de clădire nou C1**, (clădireprincipală aquapark) cu regim de înălțime: S+P+1E, având suprafața construită Sc= 2947,79 mp și capacitatea de primire de 600 vizitatori, va cuprinde:

-**la subsol**: spații tehnice, depozite și vestiare personal bucătărie, bucătărie și spații administrative, vestiare turiști, dușuri și grupuri sanitare vizitatori;

-**la parter**: zonă acces casă de bilete, spațiu de primire turiști cu sală de recepție - așteptare, hol, zonă scări de acces, vestiare, birouri, grupuri sanitare, cabinet medical, zonă de alimentație publică - restaurant cu capacitatea de 196 locuri, ansamblu de bazine și tobogane interioare, zonă de relaxare cu sală fitness, zonă spa cu saune, săli de masaj și tratamente;

-**la etaj**: birouri, zonă de alimentație publică - restaurant cu capacitatea de 110 locuri, grupuri sanitare, loc de joacă copii;

-**bazine de apă interioare**, în număr de **6** buc. cu următoarele funcțiuni: bazin adulți B1 (S= 163,77 mp, Sluciu apă= 148,31 mp), bazin copii B2 (S= 29,18 mp, Sluciu apă= 23,31 mp), bazin de înot B3 (S= 56,09 mp, Sluciu apă= 50 mp), bazin interior-exterior B4 (S= 150,15 mp, Sluciu apă= 131 mp), bazin jacuzzi spa B5 (S= 22,78 mp, Sluciu apă= 20,27 mp), bazin termal B6 (S= 37,76 mp, Sluciu apă= 34,34 mp).

Corpul de clădire **C1** propusă realizării, va fi o clădire cu un consum redus de energie, cu un sistem de încălzire - climatizare compus din:

* 8 buc. pompe de căldură tip apă – apă, cu o putere termică utilă Pu=130 kW, necesar încălzirii prin pardoseală și pentru climatizare (ventilație cu tubulatură), încălzire piscine și pentru sistemul de dezumidificare propus;
* 3 buc. pompe de căldură tip sol – aer, apă pentru back-up climatizare;
* instalație interioară cu sistem radiant de tavan TABS ( sistem de termoactivare a structurii) ;
* schimbător de căldură de 700kW, racordat la rețeaua de apă geotermală (pentru back-up și prepararea apei calde, T=600) ;
* instalație interioară de încălzit pentru piscine racordată la rețeaua de apă geotermală;
* instalație de dezumidificare pentru piscine;

- **corpul de clădire** **nou** **C2** (bloc sanitar exterior 1) cu regim de înălțime: parter (P), care va avea suprafața construită Sc= 70,97 mp și va cuprinde un număr de 5 încăperi și spații, cu următoarele funcțiuni: grupuri sanitare (2 buc.); hol și grup sanitar exterior; lavoar bărbați; camera mamei și copilul.

- **corpul de clădire nou C3** (bloc sanitar exterior 2) cu regim de înălțime: parter (P), care va avea suprafața construită Sc= 70,93 mp, și va cuprinde un număr de 5 încăperi / spații, cu următoarele funcțiuni: grupuri sanitare (2 buc.); hol și grup sanitar exterior; lavoar bărbați; grup sanitar persoane cu dizabilități (1 buc.);

- **turn tobogane exterioare C4**, având suprafața construită Sc= 133,88 mp, cu platformă de coborâre în suprafață de S= 66,94 mp;

- **bazine de apă exterioare**, în număr de **3** buc., care vor avea o suprafață totală Sc= 863,50 mp, cu funcționare numai pe perioada verii, cu destinația: bazin pentru adulți (1 buc., S= 557,47 mp), bazin pentru copii (1 buc., S= 254,49 mp), bazin jacuzzi (1 buc., S= 51,54 mp);

- **zonă de plajă** **și de odihnă** acoperită;

- **spații tehnice**: - centrală termică echipată cu surse de căldură regenerabile;

- sistem de recirculare/ tratare/ încălzire a apei din piscine cu următoarele instalații: rezerv tampon cu pompe de recirculare, 9 buc. filtre de nisip, instalație dozare reactivi de dezinfecție (pentru alge), sistem de tratare cu UV, schimbător de căldură cu plăci, hidrofor;

- gospodăria de apă în caz de incendiu, grupuri electrogene;

- **drum acces și** **spații de parcare autovehicule** (S= 6837,76 mp), se va realiza prin drumul public stradal existent (cu ieșire la DN 1H) iar drumurile de acces interioare, cu o lățime de 6 m și panta transversală tip acoperiș 2,5%, se va realiza cu o structură rutieră din îmbrăcăminte de beton asfaltic BA16 - 4 cm, strat de legătură de beton asfaltic deschis BAD22,4 - 6 cm, geocompozit antifisură, strat de bază din balast stabilizat cu ciment - 20 cm, strat de fundație din balast - 30 cm, geotextil. Spațiul de parcare va avea o capacitate de primire de **min. 171** locuri, din care **3** locuri de parcare vor fi destinate pentru persoane cu dizabilități locomotorii și va mai cuprinde:

- **119** locuri de parcare, realizate pe structură metalică cu sistem de umbrire iar pe acoperiș cu panouri fotovoltaice;

- **12** locuri de parcare, cu sistem de încărcare electrică a autovehiculelor;

- **2** locuri de parcare, cu destinația parcare autocare.

- **alei pietonale și trasee pietonale** ( S= 3424,87 mp), se va realiza cu structura din îmbrăcăminte de beton asfaltic BA8 - 4 cm, strat din beton C25/30 - 10 cm, strat de fundație din balast - 15 cm ;

- **amenajări peisagistice exterioare**,cu suprafața totală pentru spații verzi S= 15583,28 mp;

**~ Capacități proiectate**: - maxim 600 turiști; 30 angajați, alimentație publică 306 persoane; 9 buc. bazine cu suprafața totală S= 1163 mp, h umplere = 1,5 m, Vmediu umplere=1744,5 mc ;

**~ Alimentarea cu apă** pentru asigurarea cerinței de apăa complexului de agrement aquapark, se va realiza din următoarele **surse de apă**:

1.- sistemul de alimentare cu apă potabilă existent din localitatea Crișeni, prin racord;

2.- foraj de apă subterană geotermală de adâncime F1, (H=375 m) existent pe amplasament;

- **instalații de captare**:

1.- branșament PEHD, PN10, Ø 90 mm, la rețeaua de apă potabilă existentă din loc. Crișeni;

2.- rețea de apă geotermală, OL Zn, Ø 110 mm;

- **instalații de măsurare**: contor pentru apă rece, montat într-un cămin din beton, situat la limita de proprietate, pentru sursa nr. 1;

- **rețea de distribuție**: - exterioare, prin conducte PEHD, PN10, Ø 110 mm, pentru: dușuri, grupuri sanitare, bazine de apă exterioare, rețea hidranți;

- interioare, prin conducte OL Zn și PE, izolate, Ø 25÷12,5 mm, pentrucorpul de clădire aquapark, pentru alimentație publică, preparare apă caldă, respectiv bazine de apă interioare);

- **cerința totală de apă**: Qzi max= 66,65 mc/zi (1,85 l/s), Qzi med = 55,542 mc/zi (1,54 l/s), Q zi min= 30,82 mc/zi (0,85 l/s), astfel,

- *din sursa 1.* : Qzi max= 42,54 mc/zi, Qzi med = 35,452 mc/zi , Q zi min= 17,36 mc/zi, cu grad de recirculare 74%;

- *din sursa 2.* : Qzi max= 24,11 mc/zi, Qzi med = 20,09 mc/zi, Q zi min= 20,09 mc/zi, cu grad de recirculare 98,8 %;

- **necesar total de apă**: Qzi max=1911,62 mc/zi (53,1 l/s), Qzi med=1900,04 mc/zi (52,78 l/s), Qzi min=1881,95 mc/zi (52,27 l/s), astfel,

- *din sursa 1.* : Qzi max= 143,197 mc/zi, Qzi med = 135,45 mc/zi , Q zi min= 117,36 mc/zi ;

- *din sursa 2.* : Qzi max= 1768,61 mc/zi, Qzi med = 1764,59 mc/zi , Q zi min= 1764,59 mc/zi ;

- durata de funcționare: 365 zile/an, 10 ore/zi;

**~ Evacuarea apelor:**

*-* ***apele uzate menajere*** **și tehnologice** rezultate: Quz max=53,32 mc/zi, Quz med=44,43 mc/zi, Quz min=24,66 mc/zi, se vor colecta printr-o rețea de canalizare executată din conducte PVC -KG, SN4, 250÷125÷110 mm, cu evacuare la rețeaua de canalizare menajeră existentă din loc. Crișeni. Apele uzate rezultate de la bucătăria complexului turistic cu capacitatea C = 100 locuri vor fi preepurate înainte de evacuare la rețeaua de canalizare menajeră, printr-un separatotor de grăsimi, vertical din PE, Qn =2 l/s, Vt= 780 l, cu 3 compartimente: trapă nămol (V1= 200 l); compartiment grăsimi separate (V2=100 l) și bazin de limpezire. Apele uzate tehnologice rezultate de la spălarea filtrelor, bazinelor de apă (piscine) și surplusul de apă din piscine scurs prin prea-plin, se vor evacua la rețeaua de canalizare menajeră. Anual la sfârșitul sezonului bazinele de apă exterioare se vor goli total, cu evacuare la rețeaua de canalizare menajeră;

*-* ***apele pluviale neimpurificate***,Qpl=86,915 l/s, colectate de pe suprafețele construcțiilor, suprafețelor înierbate/spații verzi, suprafețelor platformelor și drumurilor amenajate, prin intermediul căminelor pluviale și rețelei de canalizare pluvială de tip PVC -KG, se vor descărca în rigola/canalul pluvial riveran existent, cu deversare finală în emisarul v. Zalău;

*-* ***apele pluviale impurificate***,Qpl=60,445 l/s, colectate de pe suprafețele betonate a parcării (S= 6837,76 m2), printr-o rețea de canalizare PVC și guri de scurgere carosabile, se vor descărca în rigola/canalul pluvial riveran existent, cu deversare finală în emisarul v. Zalău. Apelepluviale impurificate înainte de evacuare, vor fi epurate prin 2 separatoare de hidrocarburi cu retenție totală tip SHC cu filtru coalescent, din beton armat, cu două compartimente, Qn=6÷60 l/s;

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

- la terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

- Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

1. **Măsuri pentru protecția calității apelor:**

- Exigenţele calitative impuse apei din bazinele de înot sunt reglementate prin norme sanitare specifice şi se referă la valorile parametrilor fizicochimici şi bacteriologici. Alimentarea cu apă se va asigura de la reţeaua de apă a localitatii Criseni, presiunea disponibilă satisface cerinţele consumatorilor.

Pentru a corespunde condiţiilor de calitate, soluţia adoptată este cea de bazin cu circuit închis, apa din bazin fiind supusă la 3 procese principale de tratare: filtrarea, încălzirea şi sterilizarea. Acest sistem asigură recircularea zilnică a volumul de apă şi un factor deosebit de important este acela că aportul zilnic de apă necesar pentru menţinerea calităţii acesteia este de 10% din volumul bazinului. Astfel atâta timp cât parametrii apei din bazin se încadrează în limitele admisibile nu este necesara golirea totala a bazinului la o perioadă strict determinată. Echipamentele necesare realizării proceselor de tratare se vor amplasa în apropierea bazinului, in subsol. Un alt considerent pentru care a fost adoptată această soluţie este acela că în cazul bazinelor în circiut deschis pentru menţinerea calităţii apei există două variante :a) schimbarea zilnică a cel puţin 1/3 din volumul apei din bazin şi asigurarea golirii totale a apei urmată de dezinfecţie la cel mult trei zile în cazul bazinelor cu improspatare a apei sau b) golirea, spălarea, dezinfecţia şi umplerea zilnică în cazul bazinelor fără improspatarea comtinuă a apei.

**c.Măsuri pentru protecția aerului:**

In timpul lucrarilor sursele de impurificare ale aerului sunt motoarele utilajelor folosite pentru sapaturi, nivelari, excavari, transport, etc.

Aceste utilaje in timpul functionarii produc cantitati nesemnificative de poluanti avand in vedere spatiul liber de dispersie, precum si lipsa altor surse similare in zonele invecinate.

**d.Măsuri pentru protecția împotriva zgomotului și vibrațiilor:**

Instalatia de incalzire centrala nu produce zgomot care sa perturbe activitatea in timpul desfasurarii.

Vitezele atinse de apa calda de 70/50ºC sunt cuprinse intre 0,10 si 0,50 m/sec si se incadreaza in prevederile normativului I13.

Se pot face determinari ale nivelului de zgomot cu un inregistrator si se echivaleaza zgomotul inregistrat cu un zgomot echivalent de nivel stationar care produce acelasi efecte nocive ca si zgomotul inregistrat.

Masuratorile se inregistreaza intr-o incapere in 5 puncte situate la inaltimea de 1,30m de la pardoseala, amplasate unul in centru si celelalte 4 in colturi.

**e.Măsuri pentru protecția solului și subsolului:**

-In timpul lucrarilor pot aparea poluari ale solului numai prin manipularea neglijenta a uleiurilor, carburantilor care pot fi remediate cu usurinta deoarece constructorul are obligatia ca la terminarea lucrarilor sa indeparteze toate deseurile si sa refaca suprafetele.

Materialele rezultate din sapaturi vor fi transportate in zone precis determinate si indicate de catre factorii de decizie al comunei Criseni.

**f.) Măsuri pentru protectia ecosistemelor terestre si acvatice.**

Materialele auxiliare necesare diferitelor faze de lucrari precum si pamantul rezultat din sapaturi se vor indeparta imediat si se va reface cadrul natural existent fara a produce un dezechilibru ecologic.

Adiacent obiectivului proiectat pe latura sudica se afla Valea Zalaului , al carei brat secundar traverseaza terenul pe directia nord - sud. In situatia actuala, canalul este acoperit de vegetatie salbatica necontrolata, care aduce un aspect neplacut vizual si olfactiv in zona de locuinte din proximitate, conform imaginilor anexate.

Acest canal este propus spre ecologizare prin investitia preconizata. Se va amenaja peisager atat canalul cat si zona de protectie a vaii. Nu vor fi amplasate constructii care sa interfereze cu valea existenta. Prin aceasta propunere nu sunt afectate speciile si habitatul natural protejat.

**Lucrări necesare organizării de șantier:**

-Prin lucrarile propuse nu vor fi afectate suprafete de teren care sa necesite a fi reconstruite din punct de vedere ecologic. Pentru organizarea de santier sunt necesare containere pentru depozitarea echipamentului de lucru si a uneltelor, respectiv containere pentru birouri.

Materialele necesare lucrarii vor fi depozitate pe o platforma pietruita, in vecinatatea containerelor. Pana la transportul de pe santier a deseurilor rezultate in urma activitatilor de constructie, acestea vor fi depozitate adiacent spatiului amenajat pentru depozitarea materialelor de constructii, in apropierea drumului de acces.

Deseurile menajere vor fi colectate in europubele ecologice inchise care vor fi depozitate pe o platforma special amenajata, de unde pe baza de contract vor fi transportate periodic de catre firme specializate.

Dupa terminarea lucrarilor de santier, terenul liber se va aduce la calitatea initiala de sol fertil.

Organizarea de santier se va face strict in interiorul unui perimetru clar delimitat pe teren, cu gard temporar. Depozitarea de materiale in afara acestui perimetru este strict interzisa.

Intrarea in incinta santierului se face prin drumul existent , care traverseaza parcela. Accesul va fi prevazut cu rigole pentru scurgerea apei si cu un punct de apa pentru spalarea anvelopelor la iesirea din santier. In dreptul accesului in santier nu se vor depozita materiale.

In incinta santierului, vor fi organizate minimum urmatoarele:

* zone de descarcare si depozitare marfa;
* puncte PSI amplasate in vecinatatea zonelor de depozitare;
* birou sef santier si birouri diriginti de santier utilate cu telefon, fax, internet, masa de scris, dulapuri unde vor fi pastrate desenele de executie, caietele de observatie de santier, etc ;
* baraci- depozitare echipament;
* grupuri sanitare ecologice;
* containere gunoi (ambalaje, materiale de constructii) si pubele inchise pentru resturi alimentare si gunoi menajer;
* zona amenajata pentru masa muncitori;
* zona delimitata clar pentru fumat;
* iluminarea santierului si a locului de munca;
* amenajari pentru protectia constructiei pe timp de iarna;
* locuri de premontare, locuri de munca pentru amenajare dispozitivelor si utilajelor de constructie tehnologice, si altele;
* pe perioada executiei se va asigura o baraca pentru sedintele saptamanale de comandament la care vor participa reprezentanti ai antreprenorului, beneficiarului, proiectantului si dirigintilor de santier.

Planul final de organizare de santier va fi intocmit de catre antreprenor, discutat cu si aprobat de catre beneficiar si va constitui anexa la contract.

Antreprenorul va organiza serviciu de paza in santier pe toata durata executiei.

**REGULI DE MUNCA IN SANTIER**

Pe intreaga durata a lucrarilor vor fi respectate toate normele de protectie a muncii. Se atrage atentia in mod special asupra urmatoarelor:

* Muncitorii vor fi echipati cu echipamente de protectie (casti, ochelari, centuri de siguranta pentru lucru la inaltime, etc.);
* Starea sculelor (inclusiv a manerelor) si a aparatelor electrice va fi verificata periodic conform legislatiei in vigoare;
* Pe parcursul executiei vor fi prevazute elemente de siguranta a constructiei: parapete temporare la toate scarile, la golurile mai mari de 20x20 cm, la balcoane si terase daca parapetul definitiv nu se executa imediat dupa terminarea terasei.

Pe intreaga durata a lucrarilor vor fi respectate normele de conduita

Se atrage atentia in mod special asupra urmatoarelor:

* muncitorii se vor trata intre ei cu respect, fiind strict interzisa folosirea violentei si a unui limbaj neprofesional atat intre muncitori, cat si intre muncitori si vizitatorii de pe santier.
* este strict interzis consumul de bauturi alcoolice in incinta santierului.
* dupa inceperea lucrarilor de finisaje interioare este strict interzis fumatul la locul de munca. Fumatul va fi permis doar in zonele special amenajate.
* managerul de proiect are dreptul sa ceara in numele beneficiarului plecarea definitiva de pe santier a acelui muncitor care nu respecta regulile de munca in santier.

Pe intreaga durata a lucrarilor santierul va fi mentinut in stare de curatenie. Se atrage atentia in mod special asupra urmatoarelor:

* accesele in santier precum si constructiile ridicate vor fi mentinute in stare buna in toate conditiile de vreme astfel incat beneficiarul sa poata vizita santierul cu usurinta si in deplina siguranta pe tot parcursul executiei lucrarilor;
* depozitarea materialelor de constructii se va face in spatii amenajate, ce intrunesc conditii de depozitare recomandate de producator.
* Este interzisa aruncarea de deseuri alimentare, ambalaje de orice fel in interiorul santierului. Aceste vor fi aruncate doar in containerele si pubelele alocate amplasate in santier in locurile indicate de catre Managerul de proiect. Containerele si pubelele vor fi asigurate de catre antreprenorul general. Modelul / volumul si amplasarea vor fi agreate in prealabil de catre reprezentantii beneficiarului.
* Interiorul constructiilor va fi maturat zilnic.

Materialele ramase si cele rezultate vor fi inlaturate de catre antreprenor pe cheltuiala proprie. Trebuie luate în considerare instructiunile corespunzatoare indepartarii deseurilor speciale. Ingroparea sau arderea pe santier a oricaror materiale este interzisa. La evacuarea deseurilor, a cantitatii de material din demolari si a molozului se vor respecta în mod corespunzator instructiunile respectiv masurile necesare pentru colectare, pentru transport, pentru tratare si pentru depozitare conform instructiunilor si a dispozitiilor legale.

Nerespectarea acestor reguli atrage dupa sine amendarea contractorului.

Trasarea peretilor, a golurilor de dimensiuni mari si a elementelor de structura, precum si verificarea lucrarilor executate se va face cu aparat topometric de un topometru angajat pe toata durata lucrarilor de catre Antreprenor. Masuratorile se vor inscrie intr-un caiet de masuratori ce se va afla in grija Managerului de proiect.

**XI. Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:**

Prin lucrarile propuse nu vor fi afectate suprafete de teren care sa necesite a fi reconstruite din punct de vedere ecologic.

Materialele necesare lucrarii vor fi depozitate pe o platforma pietruita, in vecinatatea containerelor. Pana la transportul de pe santier a deseurilor rezultate in urma activitatilor de constructie, acestea vor fi depozitate adiacent spatiului amenajat pentru depozitarea materialelor de constructii, in apropierea drumului de acces.

Dupa terminarea lucrarilor de santier, terenul liber se va aduce la calitatea initiala de sol fertil, prin transportarea deseurilor de santier (moloz) la o zona de depozitare autorizata.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 2 din 18.01.2022 emis de Primăria Comunei Almașu.;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul;

-amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate:- nu este cazul;

d8) posibilitatea de reducere efectivă a impactului: -respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele**: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Somes Tisa, nr. 36/20.07.2022 înregistrată la APM Sălaj cu nr. 110/06.02.2023 decizie justificată prin următoarele: lucrările prezentate în proiect nu au influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 15 din 27.02.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

**Avizul de gospodărire a apelor se emite cu următoarele condiții:**

1. Începerea execuţiei se va anunţa cu 10 zile înainte la SGA Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
4. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
5. Se va respecta regimul restricționat de folosire a terenurilor în zona de protecție a cursurilor de apă conform prevederilor Legii Apelor nr. 107/1996 cu modificările și completărilor ulterioare, anexa 2.
6. Beneficiarul va fi pregătit pentru a lua măsuri și a face lucrări de apărare la viituri a obiectivului aflat în execuție .
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

7. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

8. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

9. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.

10. Recepția lucrărilor se va face în prezența delegatului SGA Sălaj.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz, în caz contrar, avizul îşi pierde valabilitatea.

Avizul de gospodărire a apelor este aviz conform și trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nici o poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

   - Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    -Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

   - Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    -Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

- Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

-Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop